b'\n_START_ARTICLE_\nCupa UEFA 2005-2006\n_START_PARAGRAPH_\nEdi\xc8\x9bia 2005-06 a Cupei UEFA a fost c\xc3\xa2\xc8\x99tigat\xc4\x83 de echipa spaniol\xc4\x83 F.C. Sevilla.\n_START_SECTION_\nPerforman\xc8\x9bele echipelor rom\xc3\xa2ne\xc8\x99ti\n_START_PARAGRAPH_\nRom\xc3\xa2nia a fost reprezentat\xc4\x83 \xc3\xaen aceast\xc4\x83 edi\xc8\x9bie a Cupei UEFA de trei echipe, Steaua, Rapid \xc8\x99i Dinamo. Toate echipele s-au calificat \xc3\xaen faza grupelor, cele mai dificile misiuni av\xc3\xa2ndu-le Rapidul, care a \xc3\xaentrecut echipa olandez\xc4\x83 Feyenoord Rotterdam, \xc8\x99i Dinamo, care a trecut de echipa englez\xc4\x83 Everton FC, dup\xc4\x83 ce a ob\xc8\x9binut cea mai categoric\xc4\x83 victorie a unei echipe rom\xc3\xa2ne\xc8\x99ti \xc3\xaempotriva uneia engleze, cu scorul de 5-1._NEWLINE_Dac\xc4\x83 Dinamo a fost eliminat\xc4\x83 din faza grupelor, Rapidul \xc8\x99i Steaua au ajuns \xc3\xaempreun\xc4\x83 \xc3\xaen sferturile de final\xc4\x83 ale competi\xc8\x9biei, unde sor\xc8\x9bii le-au obligat s\xc4\x83 joace una \xc3\xaempotriva celeilalte, ceea ce a reprezentat prima confruntare rom\xc3\xa2neasc\xc4\x83 din cupele europene. Dup\xc4\x83 dou\xc4\x83 meciuri memorabile, de un echilibru aproape perfect, Steaua a reu\xc8\x99it s\xc4\x83 se califice mai departe, datorir\xc4\x83 regulii golului marcat \xc3\xaen deplasare._NEWLINE_\xc3\x8en semifinale, Steaua a \xc3\xaent\xc3\xa2lnit pe Middlesbrough F.C.. C\xc3\xa2\xc8\x99tig\xc3\xa2nd \xc3\xaen primul tur cu 1-0 prin golul decarului Dic\xc4\x83. \xc3\x8en retur Steaua a \xc3\xaenceput perfect marc\xc3\xa2nd 2 goluri ( Dica, Goian ), dar englezii au marcat 4 goluri \xc3\xaen repriza a doua, calific\xc3\xa2ndu-se \xc3\xaen finala de la Eindhoven contra Sevilliei.'